แบงก์โน้ตส์
แข็งใช่ว่าดี
7 ก.พ. 2555

แข็งใช่ว่าดี
โดย..ทีมข่าวการเงิน
ต้องบอกว่าตอนนี้เงินบาทของไทยแข็งจริงๆ แข็งจนน่ากังวล
ผ่องเพ็ญ เรืองวีรยุทธ ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) บอกว่า ที่แข็งค่าขึ้นในช่วงนี้มีข่าวดีในข้อมูลเศรษฐกิจสหรัฐและยุโรปเองก็มีแนวทางแก้ปัญหาหนี้สาธารณะที่มีแนวโน้มดีขึ้น ทำให้เงินเหรียญสหรัฐกล้าไปลงทุนที่มีความเสี่ยง (Risk On) เลยมีเงินไหลเข้ามาลงทุนในไทยเพิ่มด้วย ส่งผลให้ค่าเงินบาทช่วงนี้ปรับแข็งค่าขึ้น 
แต่ช้าแต่...ผู้ช่วยผ่องเพ็ญบอกว่า การแข็งค่าของเงินบาทยังไม่แน่นอนว่าจะไปในทิศทางใดเพราะปีนี้เงินทุนต่างชาติเคลื่อนย้ายไหลเข้าออกเร็วขึ้น จึงต้องระวังความเสี่ยงจากค่าเงินบาทผันผวนอยู่ โดยต้องจับตากรณีการแก้ไขปัญหาหนี้ของกรีซที่อาจจะมีผลต่อเงินทุนเคลื่อนย้ายด้วย
“ยังต้องดูกรีซที่จะครบกำหนดชำระหนี้อีกรอบในวันที่ 20 มี.ค.นี้ด้วย เพราะมีผลให้เงินทุนต่างชาติลดการลงทุนได้ จึงต้องเตรียมดูแลความเสี่ยงด้านค่าเงินไว้ด้วย เพราะเงินทุนช่วงนี้จะเข้าออกเร็วและผันผวนมากๆ” ผ่องเพ็ญ ย้ำให้ระวัง
หลังค่าเงินบาทแข็งค่าขึ้นไปจากที่หลุด 31 บาทต่อเหรียญสหรัฐ ไปอยู่ระดับ 30.80 บาทต่อเหรียญสหรัฐ 
แถมช่วงนี้เงินทุนไหลเข้าออกของไทยค่อนข้างมากซะล่วย ระวังไว้เด้อ